ভুতো অবাক হয়ে সমবেত জনতার মধ‍্যে হেঁকে বলে, “ওরে ও নফর, ও কেলো, ই দেখ বাবুর কত! আপনে কি ক’ন কর্তা? চাষের জমি চষে শুদু আমরা বাঁচি নে! মোদের সাথে বাঁচে পিথিমি। মাটির নীচে জল আচে। সেই জলের আর এক নাম জেবন। আমাদের মেয়ে পড়ে, আমি শুনিচি। আমি দেকিচি হুজুর, সেই জলে কত্ত পোকা মাকড়। জীব তো তারাও? কিচু আবার চাষার বন্ধু পোকামাকড়ও বটে। কত পাখি আসে। সারস বক! জমি না থাকলি ওদের কী হবে? পকিতির চক্কর চলতিচে, বাবু। তাতে হাত দোওয়া কি ভালো?”